ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Το 1717 οι θάλασσες της Καραϊβικής κυβερνώνται από την Ιπτάμενη Συμμορία:
τον "Μαύρο Σαμ" Μπέλαμι…
Ψηλά η πειρατική σημαία!
…τον Έντουαρντ Θατς…
Ρώτα τον Χόρνιγκολντ αν θα επιτεθούμε. Τώρα!
…και τον Μπέντζαμιν Χόρνιγκολντ.
Στο Νασάου! Τη νέα πειρατική δημοκρατία.
Από τη βάση τους στις Μπαχάμες, αυτοί οι πειρατές κλέβουν μια περιουσία
από τις πλουσιότερες αυτοκρατορίες στην Ευρώπη…
Τελευταία ευκαιρία. Πού 'ναι τα πετράδια;
Χόρνιγκολντ, είσαι καπετάνιος! Σταμάτα τον!
…και διαταράσσουν το επικερδές δουλεμπόριο.
Αλλά μια καταιγίδα πρόκειται να ξεσπάσει στην Αγγλία.
Πειρατές! Πειρατές στις θάλασσες!
Είναι ένα τέρας με δόντια.
Το τελικό χτύπημα είναι η κατάληψη του βαριά οπλισμένου δουλεμπορικού
Γουίντα.
Οι πειρατές χτυπάνε τους Βρετανούς εμπόρους εκεί που πονάνε,
στις τσέπες τους.
Τους θέλω νεκρούς!
Ιδού ο εξολοθρευτής των πειρατών.
Κύριοι,
ο πλοίαρχος Γουντς Ρότζερς.
Αποστολή του είναι να καταστρέψει την Ιπτάμενη Συμμορία της Καραϊβικής.
ΛΟΝΔΙΝΟ 1717
Πεντακόσιοι σκλάβοι για το τίποτα.
Έχασα μια περιουσία.
Και κάποιο κάθαρμα πειρατής γελάει στα μούτρα μου.
Δεν είστε μόνος.
Η Εταιρεία Νοτίων Θαλασσών έχασε άλλα δύο πλοία.
Έφτασαν επιστολές από Τζαμάικα, Βοστόνη, Τσάρλεστον.
Οι πειρατές θερίζουν το εμπόριο.
Καθώς η πειρατική δημοκρατία αύξανε τη δύναμή της,
η ανησυχία μεγάλωνε μέσα στην αυτοκρατορία και σίγουρα στο Λονδίνο,
επειδή οι πειρατές άρχιζαν να αποσταθεροποιούν όχι μόνο το εμπόριο,
αλλά και την ασφάλεια των ίδιων των αποικιών.
Υπήρχε φόβος ότι το δουλεμπόριο θα γινόταν μη βιώσιμο,
αν δεν αντιμετωπιζόταν η πειρατική απειλή.
Γιατί ήταν πολύ ισχυροί στην Καραϊβική
και δεν υπήρχε εναλλακτική οδός. Δεν γινόταν να αποφύγεις τους πειρατές.
Υπάρχουν και πιο ανησυχητικές αναφορές.
Πιο ανησυχητικές από την κλοπή των σκλάβων μου;
Φαίνεται πως το Γουίντα κατελήφθη εν μέρει με τη βοήθεια των σκλάβων.
Σκλάβων που είχαν
ελευθερωθεί.
Τι;
Αδύνατον.
Όχι σύμφωνα με τις ανακοινώσεις που έλαβα.
Υπάρχουν διάφορες αναφορές
για σκλάβους που προσλαμβάνονται από πειρατές
ελεύθερα κι οικειοθελώς, ως φαίνεται.
Λέγεται ότι το Νασάου γίνεται καταφύγιο για νέγρους φυγάδες.
Οι κυβερνήτες διαμαρτύρονταν ότι η άνοδος της πειρατείας στο Νασάου
προκαλούσε αναταραχή στις φυτείες στην Καραϊβική όπου δούλευαν σκλάβοι.
Σε πολλά νησιά,
οι σκλάβοι ήταν πολύ περισσότεροι από τους Ευρωπαίους.
Οπότε, φοβόντουσαν ότι οι σκλάβοι θα εξεγείρονταν
ή ότι θα ένιωθαν ότι θα είχαν ένα καλύτερο μέλλον.
Η ελπίδα ήταν επικίνδυνο πράγμα εκεί.
Λευκοί άντρες να συναναστρέφονται με αγροίκους,
να τους βάζουν ιδέες.
Θα μιλήσω στον βασιλιά.
Θα συγκαλέσω το κοινοβούλιο.
Θα σου δώσω ό,τι χρειάζεσαι, Ρότζερς,
αλλά πρέπει να εξαφανίσεις αυτόν τον καρκίνο.
Ο Χάμφρι Μόρις ήταν μέλος του κοινοβουλίου.
Ήταν κι από τους πρώτους διοικητές της Τράπεζας της Αγγλίας,
οπότε ήταν πολύ επιφανής στη βρετανική κοινωνία.
Ο Γουντς Ρότζερς είναι ό,τι πρέπει.
Είναι ένας έμπειρος, πολύ σκληρός και επιθετικός ναυτικός.
Ήταν ένας από τους λίγους που είχε κάνει τον περίπλου της Γης.
Όταν έμπαινε σε ένα δωμάτιο, έβλεπες πριν ανοίξει καν το στόμα του
ότι ήταν κάποιος που ήξερε από κίνδυνο, ήξερε από ένταση, από περιπέτεια.
Στα ταξίδια του ως κουρσάρος,
είχε πυροβοληθεί στο πρόσωπο με μουσκέτο.
Τα δόντια του σκορπίζονται στο κατάστρωμα και καταπίνει κάτι σκληρό.
Δεν ξέρει τι είναι, αλλά δύο μήνες μετά, ο γιατρός ανακαλύπτει
ότι ο Γουντς Ρότζερς κατάπιε το σαγόνι του.
Το σχέδιο του Γουντς Ρότζερς ήταν να διώξει τους πειρατές από τις Μπαχάμες,
να γίνει κυβερνήτης, να αποκαταστήσει τον νόμο και την τάξη στις αποικίες.
Αλλά το πρόβλημα θα γίνει πολύ χειρότερο.
Ο Έντουαρντ Θατς και ο Μαύρος Καίσαρας σχεδιάζουν την επόμενη κίνησή τους.
Ο αρχηγός τους, ο Μπέντζαμιν Χόρνιγκολντ, έχει μείνει πιστός έως τώρα στους Άγγλους
και δεν επιτέθηκε στα εμπορικά τους πλοία.
Οι άντρες μιλάνε.
Έχουν…
Αλλά άλλαξε στάση.
Κι εγώ.
Και κυρίως, σκεφτόμουν.
Πες στο πλήρωμά σου ότι δεν αφήνουμε κανένα αγγλικό πλοίο πια.
Σοβαρολογείς;
Δεν θα υπάρχουν αναίτιες καταστροφές.
Ούτε σκοτωμοί.
Αλλά εφεξής,
παίρνουμε ό,τι μπορούμε.
Για πάνω από 100 χρόνια,
οι Άγγλοι πειρατές επιτίθεντο στους παραδοσιακούς εχθρούς της Αγγλίας,
σε ισπανικά ή πορτογαλικά πλοία.
Τη δεκαετία 1710-1720 ήταν η πρώτη φορά
που Άγγλοι πειρατές επιτίθεντο σε αγγλικά πλοία.
Η απόφαση του Χόρνιγκολντ αλλάζει τα δεδομένα.
Η συμμορία του καταλαμβάνει γρήγορα ένα ισχυρό αγγλικό πλοίο, το Μπόνετ.
Ο Χόρνιγκολντ το κάνει ναυαρχίδα του.
Μετά αναβαθμίζεται και ο Θατς,
όταν εντοπίζει ένα άλλο βαριά οπλισμένο εμπορικό.
Σταθερά!
Τηλεσκόπιο, γρήγορα!
Είναι αγγλικό, έχει και καλό μέγεθος.
Έλα εδώ, μικρέ.
Ρώτα τον Χόρνιγκολντ αν θα επιτεθούμε. Τώρα!
Έλα, Μπέντζαμιν.
-Έλα. -Ο Χόρνιγκολντ λέει να επιτεθούμε!
Γεια σου, ρε μπάσταρδε Χόρνιγκολντ!
Γεμίστε τα κανόνια!
Βγάλτε τα όπλα σας!
Το πλοίο είναι γεμάτο με κέρδη από τη δουλεία.
Το πλοίο αυτό είναι βρετανικό!
Παραβιάζετε διεθνείς συνθήκες.
Το Ναυτικό θα εμπλακεί και θα φυλακιστείτε όλοι σας.
Λες να μην ξέρουμε ότι κι εσύ τα έκλεψες;
Αυτό ζυγίζει όσο μια ζωή Αφρικανού.
Πες μου, πώς μπορούμε να κλέψουμε από σένα
αυτό που έκλεψες από μας;
Κάτι που μας εκπλήσσει στους πειρατές
είναι ότι σε πολλά πληρώματα υπήρχαν πολλοί Αφρικανοί πρώην σκλάβοι.
Κάποιοι από αυτούς ξέρουμε ότι ήταν ελεύθεροι.
Σε ξέρω.
Είσαι ο Μπέντζαμιν Χόρνιγκολντ.
Ξέρεις ότι αυτό είναι προδοσία!
Ποιος Άγγλος επιτίθεται στην ίδια του τη χώρα
και συγχρωτίζεται με πιθήκους;
Πιθήκους;
Κράτα τον.
Τι κάνεις; Χόρνιγκολντ, είσαι καπετάνιος. Σταμάτα τον!
Αυτό που τρως το χέζεις κιόλας.
Τον Χόρνιγκολντ τον βασανίζει η απιστία του στο Στέμμα.
Αλλά ο "Μαύρος Σαμ" Μπέλαμι δεν έχει τέτοιους ενδοιασμούς.
Είναι ένα τέρας με δόντια.
Ο Μπέλαμι μόλις πήρε το μεγαλύτερο αγγλικό εμπορικό πλοίο της εποχής,
ένα δουλεμπορικό ονόματι Γουίντα.
Και τι δεν κάνουμε με τέτοιο πλοίο.
Κάνει τον Μπέλαμι ασταμάτητο.
Πυρ!
Ο Σαμ Μπέλαμι κι ο Πόλσγκρεϊβ Γουίλιαμς
σταματούν ένα μονοκάταρτο με πλοίαρχο κάποιον Μπιρ.
Παίρνουν τον Μπιρ στο Γουίντα.
Ο Μπέλαμι κι ο Γουίλιαμς αποφάσισαν.
Ο Μπιρ φαίνεται εντάξει τύπος.
Μετά τη λεηλασία, θα πάρει πίσω το μονοκάταρτο.
Αλλά τα πληρώματα διαφωνούν.
Οι άντρες ψήφισαν.
Ψήφισαν;
Λυπάμαι, το πλοίο σου θα καεί.
Μα εσείς…
Οι άντρες των Γουίλιαμς και Μπέλαμι απορρίπτουν την απόφαση των καπετάνιων,
και στην πειρατεία υπάρχει δημοκρατία.
Δεν ελέγχεις τους άντρες σου; Δεν έχεις αφοσίωση στο Στέμμα;
Σε ποιο στέμμα;
Ο Κουίντορ είναι Ολλανδός.
Ο Τζούλιαν Μεξικανός Ινδιάνος. Ο Έρικ Δανός. Ο Γουίλιαμς Σκοτσέζος.
Να προσθέσω κάτι. Να πάει να γαμηθεί αυτό το κωλοσφούγγι ο βασιλιάς Γεώργιος.
Είστε άθλιοι.
Σκουπίδια όλοι. Δειλοί!
Ο πλοίαρχος Μπιρ είναι σημαντικός στην ιστορία της πειρατείας,
όχι τόσο για ό,τι έκανε, αλλά για ό,τι άκουσε,
μία από τις πιο γνωστές ομιλίες που έβγαλε ποτέ πειρατής.
Λυπάμαι που πρέπει να το βυθίσουμε.
Αλλά εσύ φταις.
Άντρες σαν εσένα
ξαπλώνετε κι αφήνετε τους πλούσιους να σας πατάνε.
Εμάς λένε κακούς,
αλλά υπάρχει μία διαφορά.
Οι πλούσιοι ληστεύουν τους φτωχούς με την κάλυψη του νόμου.
Εμείς λεηλατούμε τους πλούσιους με το θάρρος μας.
Δεν προτιμάς να 'σαι μ' εμάς
από το να σέρνεσαι ξοπίσω τους
για να δουλέψεις;
Η συνείδησή μου δεν θα μου επιτρέψει να παραβιάσω νόμο Θεού κι ανθρώπου.
Η συνείδησή σου.
Λοιπόν,
να τι λέει η δική μου συνείδηση.
Είμαι ένας ελεύθερος πρίγκιπας. Και έχω το ίδιο δικαίωμα
να κάνω πόλεμο σε όλο τον κόσμο
με κάποιον που έχει 100 πλοία στη θάλασσα
ή έναν στρατό 100.000 στη στεριά.
Αντίο, Πλοίαρχε.
Στην ομιλία του προς τον πλοίαρχο Μπιρ,
ο Μπέλαμι ουσιαστικά παραθέτει
την ιδεολογία των πειρατών ως κοινωνικών επαναστατών.
Φανταστείτε πώς ήταν για έναν σκλάβο τον 18ο αιώνα
να βλέπει κάποιον να αμφισβητεί την εξουσία…
να λέει ότι είναι ελεύθερος πρίγκιπας.
Είναι καλό.
Πού πάμε μετά;
Στο Ίστχαμ.
Ώρα να δω τη Μαίρη.
Έπρεπε να αφήσουμε αυτό το πλοίο.
Τι να έκανες;
Κανόνες της δημοκρατίας.
Πιες κάτι.
Σκέψου ότι σε λίγες μέρες θα 'σαι πίσω στο Ίστχαμ
ως ο πλουσιότερος πειρατής που υπήρξε ποτέ.
Και θα δεις τη Μαίρη σου με τον δικό της θησαυρό.
Πρέπει να γυρίσω στο Μαριάν, πριν αρχίσει το πλήρωμα τις αταξίες.
Μην έχεις κατεβασμένα μούτρα, Σαμ. Είμαστε πλούσιοι και πας σπίτι.
Έρχεται ομίχλη.
Ο καιρός απειλεί να καθυστερήσει την επιστροφή του Μπέλαμι
στη γυναίκα για την οποία έγινε πειρατής,
τη Μαίρη Χάλετ.
Όντας ανύπαντρη μητέρα, η οικογένειά της την έχει διώξει.
Η Μαίρη Χάλετ βρέθηκε με το νεκρό μωρό της στα χέρια της μέσα σε έναν αχυρώνα.
Δεν τη σκότωσα.
Το μόνο χειρότερο τότε από το να κάνεις ένα εξώγαμο παιδί ήταν να το χάνεις.
Δεν τη σκότωσα.
-Μαίρη Χάλετ, συλλαμβάνεσαι. -Δεν τη σκότωσα.
Έλα μαζί μου.
Ήταν ύποπτη ότι σκότωσε η ίδια το παιδί.
Πατέρα,
μη, σε παρακαλώ.
Μαίρη Χάλετ, κατηγορείσαι ενώπιον του Θεού για το φρικτό έγκλημα της βρεφοκτονίας.
Ο Κότον Μάδερ ήταν πολύ επιφανής στη Μασαχουσέτη.
Ήταν πουριτανός ιεροκήρυκας
και πολύ γνωστός για τις πολύ αυστηρές θρησκευτικές απόψεις του.
Καταραμένος να 'σαι, Σαμ. Δεν ήρθες.
Ξεκινήστε την τιμωρία.
Η Μαίρη μαστιγώθηκε δημόσια, φυλακίστηκε και εκδιώχθηκε από την πόλη.
Οι ναυτικοί είναι προληπτικό σινάφι.
Αν ρίξεις αλάτι πίσω από τον ώμο σου, ο διάβολος μένει μακριά.
Αν οι αρουραίοι φεύγουν από το πλοίο, ώρα να ξεμπαρκάρεις.
Αν σφυρίζεις πάνω στο πλοίο, θα φέρεις καταιγίδα.
Κι αυτός ήταν ο πραγματικός εχθρός.
Ο καιρός.
Αν στεναχωρήσεις τους θεούς,
θα βρεθείς σίγουρα στον πάτο του ωκεανού.
26 ΑΠΡΙΛΙΟΥ 1717
Πόλσγκρεϊβ!
Δεν πειράζει, μικρέ.
Θα τον βρούμε το πρωί, όταν φύγει η ομίχλη.
Λασκάρετε τα πανιά.
Δυνατός βορειοανατολικός. Να δούμε αν μπορούμε να βγούμε από αυτό το πέπλο.
Καθώς ο στολίσκος του Μπέλαμι
έπλεε στην υπήνεμη πλευρά του εξωτερικού ακρωτηρίου,
μια τρομερή καταιγίδα πλησίασε τη χειρότερη δυνατή στιγμή.
Ο Μπέλαμι ελπίζει να ξεφύγει από την καταιγίδα, ίσως να την αποφύγει.
Το Γουίντα του Μπέλαμι, με 160 ψυχές και έναν τόνο θησαυρού,
οδηγείται στην ακτή του Κέιπ Κοντ.
Άγρια κύματα χτύπαγαν το πλοίο.
Κατάλαβαν ότι δεν θα πέρναγαν το ακρωτήρι.
Φοβάμαι. Δεν θέλω να πνιγώ!
Κρατήσου γερά, μικρέ.
Το πρωί, όταν οι κάτοικοι του εξωτερικού ακρωτηρίου ήρθαν να δουν
τι είχε γίνει στην καταιγίδα, η παραλία ήταν γεμάτη με τα πτώματα
όλου σχεδόν του πληρώματος του Γουίντα.
Όποιος έβρισκε ναυάγιο πειρατικού πλοίου θα ένιωθε σαν να είχε κερδίσει το λαχείο.
Συνήθως, είναι γεμάτα με διάφορα πράγματα.
Όχι μόνο με χρυσό, αλλά και με πράγματα τεράστιας χρηματικής αξίας.
Ελεφαντόδοντα, πετράδια, ό,τι βάζει ο νους σας.
Από 160 ανθρώπους στο Γουίντα όταν ναυάγησε,
μόνο δύο επέζησαν κι έφτασαν στην ακτή.
Ο Μπέλαμι δεν ήταν σ' αυτούς.
Το πιο θλιβερό είναι
ότι οι αρχαιολόγοι βρήκαν ότι ο 9χρονος καμαρότος, Τζον Κινγκ,
πνίγηκε φορώντας τα παπούτσια και τις μεταξένιες κάλτσες
με τις οποίες τον είχε ντύσει η μητέρα του πριν μπει εθελοντικά
στο πειρατικό πλήρωμα μήνες πριν.
Στην ηλικία των 28, η ιστορία του Μαύρου Σαμ τελείωσε.
Σε λίγο πάνω από έναν χρόνο, γίνεται ο πλουσιότερος πειρατής στην Ιστορία.
Το κάνει για την αγάπη μιας γυναίκας.
Αλλά δεν ξαναβλέπει τη Μαίρη ποτέ.
Εκείνη τρελαίνεται
και γίνεται γνωστή ως "Μάγισσα του Ίστχαμ".
Οι λίγοι επιζώντες από τον στόλο του Μπέλαμι φτάνουν στην πόλη,
όπου πνίγουν τη θλίψη τους στο ποτό.
Οι οχτώ πειρατές που ήταν στο Μαριάν έφτασαν μέχρι την ταβέρνα στο Ίστχαμ,
όπου ο τοπικός ειρηνοδίκης τούς σταμάτησε, γνωρίζοντας ότι είναι ένα από τα λίγα μέρη
όπου οι ξένοι πρέπει να πάρουν άλογα για να διαφύγουν.
Αντ' αυτού, θα έφευγαν από εκεί σιδηροδέσμιοι.
Όσο για την Ιπτάμενη Συμμορία στο Νασάου, ο θάνατος του Μαύρου Σαμ τούς συγκλονίζει.
Τα νέα έφτασαν στο Νασάου λίγες βδομάδες μετά
για το ναυάγιο του Γουίντα στην ακτή,
αλλά όταν έφτασαν, πρέπει να σοκαρίστηκαν όλοι.
Εγώ φταίω για όλα.
Τον έπεισα να συνεχίσουμε, αντί να αποσυρθούμε.
Δεν έχετε ξαναδεί τόσο χρυσό.
Ήμασταν πλούσιοι.
Τώρα είναι νεκρός…
και φταίω εγώ.
Δεν μπορούσες να κάνεις κάτι.
Ευτυχώς να λες που δεν πέτυχες την καταιγίδα.
Ο καπετάνιος Χένρι Τζένινγκς ηγείται μιας ανταγωνιστικής συμμορίας.
Μου επιτρέπετε;
Λυπάμαι για τον Μπέλαμι.
Ήταν ασυνήθιστα έξυπνος για κάποιον με την ανατροφή του.
Οι πιο πολλοί παρακατιανοί ναυτικοί μόνο να σφουγγαρίζουν σκατά ξέρουν.
Σωστά, Βέιν;
Έχω νέα.
Ένας έμπορος μόλις ήρθε από Βοστόνη. Απ' ό,τι φαίνεται,
έχουν οχτώ άντρες του Μπέλαμι φυλακισμένους εκεί.
Εξέδωσαν ποινή.
Εκτέλεση δι' απαγχονισμού.
Αν τους κάνουν έστω μία γρατζουνιά,
μάρτυς μου ο Θεός, θα καταστρέψω τη Βοστόνη συθέμελα.
Τέλος πάντων, σκέφτηκα ότι θα θέλατε να το ξέρετε.
Στον Μπέλαμι.
Ο Θεός να τον αναπαύσει.
Ορίστε.
Κερνάω το επόμενο.
Δεν γινόταν να πνιγεί αυτός;
Κακό σκυλί ψόφο δεν έχει.
Ο Κότον Μάδερ ήθελε να εξαλείψει τα δεινά της πειρατείας,
τις ανήθικες, εγκληματικές συνήθειες αυτών των πειρατών.
Αρκετά.
Έρχεται το τέλος σου.
Οι άντρες του Μπέλαμι κρεμιούνται σαν σφάγια
στον μεγαλύτερο απαγχονισμό πειρατών στη Βοστόνη.
Τι τρέχει;
Αν ο Σαμ χάνεται έτσι…
Και ήταν ο πιο έξυπνος και τυχερός από όλους μας.
Κανείς
δεν νικά τη θάλασσα.
Τη θάλασσα, το Ναυτικό, άλλους μπάσταρδους.
Είναι θέμα χρόνου να την πάθεις.
Από εδώ
δουλεύουμε πιο γρήγορα και σκληρά από οποιονδήποτε.
Τρομοκρατούμε τα πλοία.
Φορτώνουμε τα αμπάρια με χρυσό και εξαφανιζόμαστε.
Πριν μας πάρει ο διάβολος.
Κανείς δεν νικά τον διάβολο.
Κι αν γίνεις εσύ ο διάβολος;
Ο Θατς σχεδιάζει τη μεγαλύτερη εκδίκηση.
Αλλά χρειάζεται κι άλλη δύναμη πυρός.
Η ευκαιρία παρουσιάζεται, όταν ένας ασυνήθιστος πειρατής
εμφανίζεται στο Νασάου.
Τον λένε Στιντ Μπόνετ.
Συγγνώμη για την έκφραση,
αλλά τι στον πούτσο έπαθες;
Ο δύσμοιρος Μπόνετ μόλις έχει νικηθεί από ένα ισπανικό πολεμικό πλοίο.
Ο Θατς έψαχνε ένα μεγαλύτερο, δυνατότερο πλοίο από αυτό που είχε,
κι ο Μπόνετ τού το έφερε.
Ωραίο πλοίο, κύριε Μπόνετ.
Θα έσπερνε τρόμο
στα σωστά χέρια.
Γνωστός ως "ευγενικός πειρατής", ο Μπόνετ είναι γόνος πλούσιας οικογένειας
και έχει φτιάξει δικό του πλοίο,
το Ριβέντζ.
Θα είμαι εγώ καπετάνιος;
Φυσικά.
Ο Έντουαρντ θα επιβλέπει.
Μπορείς να τον εμπιστευτείς.
Είναι πιστός ο Έντουάρντ μας.
Τι λες;
Ήταν ιδανικό για τον Θατς.
Ο Μπόνετ ήθελε κάποιον να αναλάβει, να του μάθει πώς γίνεται,
να του δείξει πώς γίνεσαι πειρατής.
Και ο Θατς ήταν εκεί. Ήταν ιδανική λύση και για τους δύο.
Είδες το όνομα του πλοίου;
Ριβέντζ.
Θα φέρνει την κόλαση από όπου περνάει.
Έναν διάβολο θέλουμε για καπετάνιο.
Πιο γρήγορα!
Ο Θατς δεν χάνει χρόνο και εκδικείται τους Βρετανούς.
Κάθε πλοίο που φεύγει από τη Βοστόνη κινδυνεύει.
Αλλά ο Θατς διοικεί το πλοίο του δημοκρατικά και δίκαια.
Χρειαζόμαστε γιατρό.
Ένας δικός μας είναι πολύ άρρωστος.
Είναι σημαντικό ο καπετάνιος να φαίνεται
ότι παίρνει όλα τα μέλη του πληρώματος στα σοβαρά, να τα σέβεται
και να τα φροντίζει, γιατί είναι όλοι μαζί σ' αυτό.
Αν βγεις μπροστά,
θα ανταμειφτείς.
Αν θες να πεις ψέματα…
και πεις ίσως ότι είσαι κληρικός ή ρολογάς…
ή ακόμα και εξωτική χορεύτρια…
ίσως βάλω τους άντρες μου να σε γδύσουν και να σε καβαλήσουν σαν πόρνη.
Και όταν τελειώσουν…
δεν θα έχει μείνει τίποτα για τα ψαράκια.
Πώς σε λένε;
Δόκτωρ Τζον Χάουελ.
Τζον Χάουελ, έχουμε κάποιον πολύ άρρωστο.
Όλα αυτά για έναν νέγρο;
Είναι πολύ σημαντικό μέλος του πληρώματός μου,
όπως όλοι.
Πιστεύεις ότι ο Θεός μάς έφτιαξε κατ' εικόνα, γιατρέ;
Ναι.
Κι ότι αυτός ο νέγρος έχει κόκκινο αίμα όπως εμείς;
Ναι.
Και όταν κοιτάς τα εντόσθιά του, είναι ίδια με τα δικά μας;
Ναι.
Τότε,
ίσως ο Θεός είναι μαύρος.
Ή ίσως είναι γυναίκα.
Ή είμαστε όλοι ίδιοι, αλλά άλλοι είναι δυνατότεροι κι άλλοι πιο αδύναμοι.
Ίσως χρειαστεί ακρωτηριασμό.
Δεν νομίζω.
Αν δεν τον γιατρέψεις,
εγώ μπορεί να χάσω μια μικρή περιουσία, και εσύ, πιθανότατα, να χάσεις τη ζωή σου.
Όταν τελειώσεις,
έλα στην καμπίνα μου.
Υπάρχει ακόμα ένα ζήτημα που θέλω να συζητήσω μαζί σου.
Έλα, εσύ είσαι ο γιατρός. Βγάλε διάγνωση.
Ο Θατς έχει τα συμπτώματα μιας ασθένειας που είναι η κατάρα των ναυτικών.
Ωχρά σπειροχαίτη.
Ξέρω τι είναι. Σύφιλη. Έχεις υδράργυρο;
Όχι.
Ο Μαυρογένης είχε σύφιλη. Δεν γινόταν να το αποφύγει.
Οι πειρατές πέρναγαν τις νύχτες τους
με γυναίκες που 'χαν αγοράσει ή παντρευτεί.
Νομίζω πως ο Μαυρογένης παντρεύτηκε αρκετές,
πιθανότατα 14, σε διαφορετικά λιμάνια στην Καραϊβική.
Η σύφιλη ήταν ιδιαιτέρως άσχημη.
Η σύφιλη αρχίζει να τρώει τους μαλακούς ιστούς του σώματος.
Χάνεις τη μύτη σου, κομμάτια του προσώπου.
Αν το πεις σε κανέναν…
θα πεθάνεις πριν από μένα.
Και θα γίνει πολύ αργά.
Θα έκανε τα πάντα για να βρει ένα φάρμακο, αν πίστευε ότι θα τον γιατρέψει.
Αλλά δεν υπήρχε θεραπεία.
Τα περισσότερα θύματα τρελαινόντουσαν πριν πεθάνουν.
Ο θάνατος του Μπέλαμι έχει πεισμώσει τον Θατς να πάρει εκδίκηση.
Τρομοκρατεί τα βρετανικά πλοία.
Κινδυνεύουν τα θεμέλια της αυτοκρατορίας.
Καθώς το ξέσπασμα της πειρατείας έφτανε στο ζενίθ της,
άρχισε να γίνεται απειλή για την ύπαρξη της αυτοκρατορίας, όχι απλώς μπελάς.
Τα πλοία του Βασιλικού Ναυτικού που είχαν ως βάση την Αμερική
άρχιζαν να υστερούν σε όπλα και άντρες από τους πειρατές.
ΛΟΝΔΙΝΟ 1717
Οι Βρετανοί έμποροι απαιτούν δράση.
Έχουν χάσει την υπομονή τους με τον βουλευτή Χάμφρι Μόρις.
Χρεοκοπία!
Τι θα κάνετε γι' αυτό;
Κύριοι!
Κύριοι.
Μια στιγμή, παρακαλώ.
Ας ακούσουμε τι έχει να πει ο κύριος Ρότζερς.
Ευχαριστώ.
Σας έχω μια πρόταση.
Μια ιδιωτική εταιρεία με πλοία και άντρες οπλισμένους,
για να πάρουν τις θάλασσες και να τελειώσουν αυτήν την αχρειότητα.
Όμως, με τις καλύτερες προθέσεις,
οι πειρατές είναι τρομεροί ναυτικοί,
καλά οπλισμένοι
και ψυχωμένοι από την κοινή τους τάση προς την ατιμία.
Αν η ένοπλη εκστρατεία σας δεν είναι αρκετή για να τους νικήσει;
Εξαιρετική παρατήρηση.
Δεν αρκεί μόνο η δύναμη.
Γι' αυτό έχω κι άλλο σχέδιο.
Θα ζητήσουμε από τον βασιλιά να τους δώσει χάρη.
Τι;
Τους θέλω νεκρούς!
Πνιγμένους! Κρεμασμένους! Διαμελισμένους!
Όχι να πάρουν χάρη, γαμώτο!
Τους ξέρω αυτούς!
Τους ξέρω.
Να σας εξηγήσω.
Είναι τρομεροί αντίπαλοι,
αλλά σε κάθε τοίχο υπάρχει μια ρωγμή,
ένα αδύναμο σημείο.
Αν το σκαλίσεις αρκετά, το κτίριο καταρρέει.
Και ποιο είναι αυτό το αδύναμο σημείο;
Η απληστία.
Ο Ρότζερς σχεδιάζει να διχάσει τους πειρατές.
Η χάρη θα εισήγαγε ένα στοιχείο σύγχυσης κι εσωτερικής διαμάχης
μεταξύ των πειρατών στις Μπαχάμες.
Όταν φτάνουν στο Νασάου τα νέα για τη χάρη,
είναι σπουδαία νέα για όλους.
Πολλοί από αυτούς που έγιναν πειρατές το έκαναν από απελπισία.
ΒΑΣΙΛΙΚΗ ΔΙΑΚΗΡΥΞΗ
Περίμενε!
Κάνε πέρα!
Βέιν!
-Είναι αυθεντικό; -Ναι.
Βέιν!
-Τι έγινε; -Φέρε τον Χόρνιγκολντ.
Τώρα! Πες του ότι πρέπει να μιλήσουμε.
Τι γράφει;
Είναι προσφορά από τον βασιλιά.
Χάρη.
ΒΑΣΙΛΙΚΗ ΔΙΑΚΗΡΥΞΗ ΓΙΑ ΤΗΝ ΚΑΤΑΣΤΟΛΗ ΠΕΙΡΑΤΩΝ
Η χάρη του βασιλιά έβαζε στους πειρατές ένα δίλημμα
που δεν πίστευαν ότι θα το σκέφτονταν ποτέ.
Πίστευαν ότι όταν γίνονταν πειρατές, δεν υπήρχε γυρισμός.
Ξαφνικά, υπήρχε μια επιλογή.
Ο Έντουαρντ Θατς μεταμορφώνεται…
Είμαι ο Έντουαρντ Θατς.
…με τρόπο που θα χαράξει το όνομά του στην Ιστορία.
Ξέρετε ποιος είμαι;
Είμαι ο Έντουαρντ Θατς.
Μπορείς να το πεις τρέλα ή ιδιοφυΐα, αλλά μάλλον ήταν λίγο κι απ' τα δύο.
Ξέρετε ποιος είμαι;
Ίσως μετά από λίγο καιρό στη θάλασσα,
το μυαλό του να θόλωσε λίγο εξαιτίας της σύφιλης.
Το όνομά μου είναι Έντουαρντ Θατς.
Σε προχωρημένο στάδιο, η προσωπικότητα κάποιου μπορεί να αλλάξει.
Δημιούργησε μια εικόνα για τον εαυτό του. Έγινε Μαυρογένης αντί για Θατς.
Αυτές οι βάρκες θα ψαρεύουν σε μια λίμνη φωτιάς.
Εξαπάτησε τα ψάρια.
Θα καίγονται στο θειάφι.
Δόξα στην εικόνα.
Δημιούργησε έναν χαρακτήρα ροκ σταρ πριν αυτό υπάρξει καν.
Έδενε φιτίλια από θειάφι στο μούσι και στα μαλλιά του
και είχε τρεις σειρές από πιστόλια και σπαθιά πάνω του.
Δεν ήταν πια άνθρωπος.
Ήταν μια οντότητα, ένας εντελώς διαφορετικός χαρακτήρας.
Έμοιαζε με αγριάνθρωπο, σαν να 'χε μπει ο διάβολος μέσα του.
Ένα τρομακτικό όραμα κόλασης και οργής.
Έγινε ο πιο τρομακτικός άνθρωπος
στον δυτικό κόσμο.
Το όνομά μου είναι Μαυρογένης!
Υποτιτλισμός: Άκης Παπαβασιλείου